text: 
  " Man kan gå flere veje nu, og på mange måder føler jeg, at vi 
  har større albuerum, end man for eksempel havde i 1950'erne, " siger 
  Jesper Termansen, der har søgt om at komme et år til USA og lære 
  matematik.
  
  Derefter vil han læse økonomi eller statsvidenskab og arbejde i 
  udlandet.
  
  For 20-årige Jonas Brix handler det om at tjene nogle penge og 
  opleve resten af verden, " inden det bliver for sent. "
  
  " Hvis udviklingen fortsætter, kan jeg godt forestille mig, at jeg 
  ender med at blive en af dem, der kæmper for naturen. Jeg er ikke 
  mere end 20 år, og jeg kan se, miljøet bliver værre og værre, " 
  siger Jonas.
  
  Mens han og Trine ikke har den store fidus til centraliseret 
  internationalt samarbejde, for eksempel via et styrket EF, mener Jesper
   og Tamilla, at det er den nødvendige vej at gå.
  
  Men de fire er enige om, at deres generation langt mere end 
  tidligere generationer vil arbejde for at forbedre miljøet og Jordens 
  almindelige sundhedstilstand. Så der er håb endnu.
  
  
  
  